**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2016 M. VASARIO 19 D. SPRENDIMO NR.**[**5TS-364**](http://www.infolex.lt/lazdijai/Default.aspx?Id=3&DocId=38121) **„DĖL DRAUDIMO PREKIAUTI ALKOHOLINIAIS GĖRIMAIS“ PAKEITIMO**

2018 m. rugsėjo 7 d. Nr. 34-1445

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos alkoholio kontrolės įstatymo 18 straipsnio 3 dalies 1 punktu bei atsižvelgdama į Lazdijų r. Veisiejų Sigito Gedos gimnazijos 2018-09-04 raštą Nr. VSGGD3-188 ,,Dėl atstumo“ ir 2017-10-24 raštą Nr. D3-247 ,,Dėl atstumo patikslinimo“, Lazdijų rajono savivaldybės taryba nusprendžia:

Pakeisti Lazdijų rajono savivaldybės tarybos 2016 m. vasario 19 d. sprendimą Nr. [5TS-364](http://www.infolex.lt/lazdijai/Default.aspx?Id=3&DocId=38121) ,,Dėl draudimo prekiauti alkoholiniais gėrimais”:

1. Pripažinti netekusiu galios 2.2 papunktį;

2. Papildyti 7 punktu:

,,7. 150 m atstumu nuo Lazdijų r. Veisiejų Sigito Gedos gimnazijos, esančios Lazdijų r. sav., Veisiejai, Jaunimo g. 8, teritorijos“.

Savivaldybės meras

Parengė

Rimvydas Kupstas

2018-09-05

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2016 M. VASARIO 19 D. SPRENDIMO NR.** [**5TS-364**](http://www.infolex.lt/lazdijai/Default.aspx?Id=3&DocId=38121) **„DĖL DRAUDIMO PREKIAUTI ALKOHOLINIAIS GĖRIMAIS“ PAKEITIMO“ PROJEKTO**

**AIŠKINAMASIS RAŠTAS**

2018-09-05

Lazdijai

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2016 m. vasario 19 d. sprendimo Nr. 5TS-364 „Dėl draudimo prekiauti alkoholiniais gėrimais“ pakeitimo“ projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos alkoholio kontrolės įstatymo 18 straipsnio 3 dalies 1 punktu ir atsižvelgiant į Lazdijų r. Veisiejų Sigito Gedos gimnazijos 2018-09-04 raštą Nr. VSGGD3-188 ,,Dėl atstumo“ ir 2017-10-24 raštą Nr. D3-247 ,,Dėl atstumo patikslinimo“.

**Šio sprendimo projekto tikslas** – pakeisti Lazdijų rajono savivaldybės tarybos 2016 m. vasario 19 d. sprendimą Nr. [5TS-364](http://www.infolex.lt/lazdijai/Default.aspx?Id=3&DocId=38121) ,,Dėl draudimo prekiauti alkoholiniais gėrimais“, pripažįstant netekusiu galios 2.2 papunktį ir papildant sprendimą 7 punktu: ,,7. 150 m atstumu nuo Lazdijų r. Veisiejų Sigito Gedos gimnazijos, esančios Lazdijų r. sav., Veisiejai, Jaunimo g. 8, teritorijos“.

**Kaip šiuo metu yra sprendžiami projekte aptarti klausimai** – Alkoholio kontrolės įstatymo 18 str. 3 d. 1 p. yra nurodyta, kad „savivaldybės taryba, gavusi šių įstaigų ar religinių bendruomenių vadovybės rašytinį prašymą ir įvertinusi, ar jame išdėstyti argumentai pagrindžia, kad, siekiant apsaugoti visuomenės saugumą, viešąjį interesą ir (ar) viešąją tvarką, yra būtina uždrausti prekiauti alkoholiniais gėrimais prie įstaigos ar maldos namų, kurių vadovybės prašymas yra gautas, nustato, kokiu atstumu nuo šios įstaigos ar maldos namų teritorijos draudžiama prekiauti alkoholiniais gėrimais". Lazdijų r. Veisiejų Sigito Gedos gimnazija 2017-10- 24 rašte Nr. D3-247 ,,Dėl atstumų patikslinimo“ paprašė sumažinti alkoholio pardavimo ribojimo draudimo atstumą Lazdijų r. Veisiejų mieste, nustatytą Lazdijų rajono savivaldybės tarybos 2016 m. vasario 19 d. sprendimo Nr. 5TS-364 „Dėl draudimo prekiauti alkoholiniais gėrimais“ 2.2 punktu. Veisiejų Sigito Gedos gimnazija 2017-10- 24 rašte Nr. D3-247 ,,Dėl atstumų patikslinimo“ buvo informavusi, kad yra gavusi Veisiejų bendruomenės prašymą, kuriame prašoma patikslinti atstumą prekiauti alkoholiniais gėrimais nuo Lazdijų r. Veisiejų Sigito Gedos gimnazijos, esančios Lazdijų r. sav., Veisiejai, Jaunimo g. 8, teritorijos. Veisiejų Sigito Gedos gimnazijos taryba, esanti aukščiausia gimnazijos savivaldos institucija, atstovaujanti mokiniams, mokytojams, tėvams ir vietos bendruomenei, išanalizavusi situaciją, pasekmes ir vykdomas prevencines programas bei priemones šioms programoms įgyvendinti, informavo, kad parduotuvės ,,Norfa mažmena“ darbo laikas gimnazijos veiklai poveikio nedaro. Draudimo prekiauti alkoholiniais gėrimais atstumo iki 150 m sumažinimas nepakenks siekiui ugdyti sveiką ir atsakingą pilietį. Veisiejų Sigito Gedos gimnazija 2017-10- 24 rašte Nr. D3-247 ,,Dėl atstumų patikslinimo“ nurodo, kad UAB ,,Norfos mažmena“ savo darbe stengiasi apsaugoti jaunus žmones nuo neigiamos įtakos, tam yra įrengtos vaizdo stebėjimo kameros, todėl kilus įtarimams dėl pažeidimų, galima tiksliai nustatyti pažeidėjus. UAB ,,Norfos mažmena“ dirba atsakingi darbuotojai, kuriems rūpi mokinių vertybinių nuostatų ir požiūrio į teisingą gyvenimą, ugdymas, žalingų įpročių mažinimas. Taip pat rašte akcentuojama, kad UAB ,,Norfos mažmena“ Veisiejų miestui yra svarbus investuotojas, kuris sukūrė naujas darbo vietas, atnaujino pastato išorę.

Lazdijų r. Veisiejų Sigito Gedos gimnazija 2018-09-04 rašte Nr. VSGGD3-188 ,,Dėl atstumų“ informavo, kad bendruomenės pozicija dėl atstumo, ne mažesnio kaip 150 m, kuriuo būtų galima prekiauti alkoholiniais gėrimais nuo Lazdijų r. Veisiejų Sigito Gedos gimnazijos, nepasikeitė. Sigito Gedos gimnazijos bendruomenė ir toliau laikosi 2017 m. spalio 24 d. Lazdijų rajono savivaldybes tarybai adresuotame rašte Nr. D3-247 ,,Dėl atstumo patikslinimo“ išdėstytų argumentų. Lazdijų rajono savivaldybės tarybai Veisiejų Sigito Gedos gimnazijos bendruomenės pateiktuose raštuose pateikiami šie argumentai: vykdomos prevencinės programos ir aiškinamosios akcijos alkoholio, tabako, kitų psichotropinių medžiagų vartojimo temomis bei priemonės šioms programoms įgyvendinti, pasikeitė pačių mokinių kultūra ir mokinių požiūris į žalingus įpročius, mokinius drausmina gražiai sutvarkyta aplinka, mokinių sveikai gyvensenai ugdyti įrengtos poilsio ir aktyvaus judėjimo zonos, gimnazijoje dauguma mokinių pavežami tiesiai nuo gimnazijos, parduotuvėje yra įrengtos stebėjimo kameros. Pateikti argumentai pagrindžia, kad yra vykdomos veiksmingos priemonės visuomenės saugumui ir viešajam interesui ir viešajai tvarkai apsaugoti, todėl yra tikslinga sumažinti nurodytą atstumą.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, kitų teisės aktų keisti nereikės.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Ekonomikos skyriaus vyr. specialistas Rimvydas Kupstas.

Ekonomikos skyriaus vyr. specialistas Rimvydas Kupstas